Айтман Е.Е. Қарағанды, ҚЖПТК

**Нарықтық қатынастардың әлеуметтік-экономикаға әсері**

XXI ғасырда Қазақстанда нақтылы жұмыс істеп тұрған нарықтық экономика бар. Нарықтық қатынастың өмірлілігін және жемістілігін әлем елдерінің тәжірибесі дәлелдеді. Нарықтық экономикаға көшу адамдардың ынтасының артуына жол ашты. Ол еңбекті сүюге, шығармашылдыққа, бастаманың, еңбек өнімділігінің артуына жағдай жасады.

Нарықтық экономиканың моделі (үлгісі). [Барлық елдер](https://dereksiz.org/ltti-ekonomikani-damitudafi-jasil-energetikani-roli-erkin-naza.html), шағын елден ұлы елге дейін, өз алдына дербес, стратегиялық және әлеуметтік-экономикалық міндеттер қояды.

Ол тұрақты экономикалық даму:

-еңбекке жарамды адамдарды жұмыспен қамтамасыз ету;

-барлық азаматтардың тұрақты өмір деңгейін сақтау, әсіресе материалдық жағынан аз қамтамасыз етілгендерді қорғау;

-табысты әділетті бөлу;

-ақшаның құнсыздануын бақылау, оның тұрақтылығын сақтау;

-өндірістің жоғарғы тиімділігіне қол жеткізу.

Экономиканың стратегиялық мақсатын іске асыру деңгейі дамыған нарықтық экономикасы бар елдерде әр түрлі, әрқайсысы өз проблемаларын әр түрлі жолмен жүргізіп, әр түрлі жүргізеді. Әрқайсысы өз елдерінің экономикалық-әлеуметтік дәрежелерін, оның ерекшеліктерін ескерген. Бұдан экономикалық жетістікке жетудің, нарықтық экономиканы қалыптастырудың әр елде әр түрлі жолдары, тәсілдері болатынын білеміз. әр елдің өз моделі, үлгісі болады. Соған сәйкес Қазақстан Республикасы да нарықтық экономикаға өтудің, оны қалыптастырудың өз үлгісін жасауы қажет болды.

Бірде – бір мемлекет нарықтық экономиканы бірден тәжірибеге енгізе отырып, алдын – ала оның моделін – үлгісін жасамайды. Әрқайсысы экономикалық мақсатқа қол жеткізу үшін өз бетінше жол салады, оны жасап, дамытуда мына факторларды басшылыққа алады: табиғи байлығы, демографиялық, географиялық, әлуметтік жағдай, саяси жүйе, ұлттық дәстүр және құндылық, көрші елдердің әсері, дүние жүзінің [экономикасының жағдайы](https://dereksiz.org/2014-jilfi-atar-seuirdegi-oblis-ekonomikasini-jafdaji.html), т.б. Қазақстан да өзіндік ерекшелігі бар ел. Сондықтан да оның ұлттық экономикасының өз моделі болу керек, оны білу өте қажет.

Қазақстанның табиғи байлығы, оның жобасы және зерттелген шикізат қоры бар. Қазақстанның түсті, сирек металдар мен темір рудасын шығарудағы КСРО құрамындағы үлесі: алтынан 9, темір рудасынан 10, марганецтен 13, бокситтен 22, молибденне 29, мыстан 31, титаннан 40, мырыштан 50, вольфрамнан 53, күмістен 55, ураннан 56,қорғасынан 70, бариттен 80, хромнан 80 пайыз.

Қазіргі таңда Қазақстанның экономикасы жоғары дәрежеде мемлекеттендірілген. Мұнда жоғары дәрежедегі өндіріс аппараттары қалыптасқан. Экономика саласында базалық – негізгі салалар, ғылыми – техникалық потенциалы күшті өнеркәсіп кешендері басым деуге болады. Сонымен қатар арзан жұмыс қолы жеткілікті болды, демографиялық жағдай да қолайлы. Қазақстан көп ұлтты мемлекет, әрбір ұлттың өзіндік құндылықтары мен дәстүрі бар, еңбек, тұрмыс, мәдениетті дамытуда стратегиялық өмірлік тәжірибесі бар.Қазақстанның экономикасына басқа елдердің әсері болды, дегенмен олармен мемлекетаралық, экономикалық, саяси, басқа да қатынастар арқылы біз халықаралық шеңберде өзіміздің орнымызды нақты белгілеп отырған елдің біріміз. Нарықтық экономикаға көшу барысында Қазақстан ешбір елдің де экономикалық үлгісін қабылдай алмады немесе будандалған үлгі жасамады.. Қандайда мемлекет немесе бір ұйымның өз жағдайы бар, өз үлгісін тудыратын факторлары бар. Ол өзінің дамуында басқа елдердің тәжірибесін, жетістігін, кемшілігін зерттей отырып, өз үлгісін жасауға тиісті болды. Оның бір айғағы «Қазақстан – 2030» экономикалық стратегиясы. Нарықтық қатынастың экономикалық негізінің бірі – меншікті мемлекеттен ажырату, жекшелендіру, бәсекелестікті ажырату өзара тең түрлі меншіктерді қалыптастыру, сонымен қатар тауар өндірушілердің дербестігін арттыру. Бұл процесс аймақтың, елдің немесе дүние жүзі көлемінде іске асырылады. Олай болса, нарықтық қатынас бұл-ғаламдық проблема . Оны өздерінізде көріп отырғандай дүние жүзі елдерінде осы бағытта жарыс жүріп жатыр. Кім қандай затты көп және сапалы шығаратын болса, сол көп сатады, әлемді өзіне қарататынын білесіздер. Көптеген елдер меншікті жекешелендіру саясатын жүргізді. Әрбір елде оның нысаны мен тәсілі әр түрлі болады. Қазақстан Республикасының тәуелсіздігі жарияланысымен-ақ бізде де меншікті жекешелендіру жүргізіле бастады. Жекешелендіру нәтижесінде шаруашылық субъектілері меншік түрлері бойынша былайша қалыптасты. Барлығы 133443 шаруашылық түрлері болды. Оның мемлекет қарамағындағылары – 23439, жеке меншікте – 106955, аралас меншікте – 4716, шетелдік – 3051. Олардың ішінде ұсақ кәсіптер 138496, орта кәсіптер – 17340. Қазіргі таңда бұлардың көлемі жағынан және де саны жағынан өсім бар десекте болады. Қазақстан Республикасының Президенті Нұрсұлтан Назарбаевтың Қазақстан халқына жолдауында (Астана, 2005 жылғы 18 ақпан) – былай дейді: «Қазақстан экономикалық, әлеуметтік және саяси жедел жаңару жолында. Біз жалпы ішкі өнімді екі есе ұлғайтып, бірлесіп тағы да бір Қазақстан орнататындай межеге жақындадық. Біз ойдағыдай жұмыс істеп жатқан нарық экономикасын құрдық-деп өз сөзін тамамдаған болатын. Экономиканы түпкілікті реформалауға бағыт ұстап, біз қысқа мерзімнің ішінде нарықтық реформаларды жүргізе білдік және де тиісті заңнамамызды жасауға қол жеткіздік.

Біз тәуелсіздік алған жылдардан бастап, бірінші экономика содан кейін саясат деген мақсат қойған елміз. Экономикадан бөлек елдің экономикалық-әлеуметтік жағдайына іс ететін бірден бір сала ол- сыртқы саясат, халықаралық қатынас. Халықаралық қатынастардағы Қазақстанның ресми ұстанымы және ұзақ мерзімді сыртқы саясатының басты басымдықтары мен бағыттары 2005 жылы қабылданған Қазақстан Республикасы Сыртқы саясатының тұжырымдамасында көрсетілген және Қазақстан Республикасы Тұңғыш Президентінің Қазақстан халқына жыл сайынғы Жолдауларында нақтыланған. Елбасының халыққа арналған осындай түрдегі үндеуі 1996 жылдан бастап саяси тәжірибеге енді. Бүгін Қазақстан зор мүмкіндіктер табалдырығында тұр. Азияның ең кедей елдерінің отыз жыл ішінде қайыршылықтан оңалып, индустриялы мемлекеттерге айналғанын дүние жүзі халқы біледі. Алғашқылары Корея, Тайвань және Сингапур болса, қазір оларға Малайзия, Индонезия және Тайланд қосылды. Қазақстанның көршісі Қытай жоғары қарқын танытып отыр. Үндістан мен Бразилия да өз қуатын еселей түсіп келеді. Осындай табыстарының нәтижесінде бұл елдер күллі әлемде Азия жолбарыстары ретінде танылып отыр.

Бір сөзінде Елбасы “2030 жылға қарай Қазақстан Орталық Азия барысына айналады және өзге дамушы елдер үшін үлгі болады деп сенемін”, - деді

2006 жылғы 1 наурыздағы Жолдауда Қазақстан дамуының барынша маңызды басымдығы ретінде мемлекеттің әлемдік экономикаға жемісті интеграциялануы белгіленді. Бұл өз кезегінде халықаралық маңызы бар жобаларды іске асыруға, аймақтық және халықаралық экономикалық бірлестіктер мен ассоциацияларға қатысуға, ДСҰ-ға кіруге, экспорттық-импорттық несиелеуді дамытуға мемлекеттік қолдаукөрсетуге, табиғи ресурстарды пайдалану-дың ашық саясатын жүзеге асыруға мүмкіндігін берді. Соның нәтижесінде ДСҰ-на болудамыз.

Бұдан біз еліміздің сыртқы саясаты ұлттық мүдделерді қамтамасыз ету алғы шартында, теңдестірілген, яғни тепе-теңдік негіздегі сыртқы саясат жүргізіп келеді деген сөз.